Si. Non, iso enténdoo.
Iso enténdoo. Espera un momento.
Non moi guapo. Que pareza que non durmín.
Tres minutos, Sr. Green.
Es Annie, non? Es nova, douche un pase. Son Evan.
Chámame Evan, vale? Grazas.
Si, segues aí? Mira, díxenlle ao lado da pista ou nada.
Entón, dille que vaia á merda. Ola, Verónica.
Ola, galopíns.
- Dixen que nada de pantallas. - Perdón.
Que non te mareen, coma a outra.
Veña, xente, vamos.
- Boas tardes a todos. - Ola, Evan.
Boas tardes.
Ben.
- Últimos toques. - Ben os escuso, hostia!
Vasos.
Todos listos.
Cinco, catro, tres...
Boas noites. Hoxe empezo con algo que me deixou abraiado.
E que tamén lles debía preocupar a vostedes.
Os Segadores.
O grupo terrorista nacional máis coñecido,
do que ninguén oíra falar ata onte.
Os medios de deformación din que son os malos.
Todos aplauden a Mullen polo seu grande achado.
Pero son os Segadores os malvados autores do Día Cero?
Ou son outra vítima propiciatoria que nos venden para calarnos?
ORDE DE DETENCIÓN
Por todo o país, Mullen está arrestando americanos correntes.
Homes e mulleres que seica teñen vínculos cos Segadores.
Pero u-las probas?
Botou gasolina e foi cara a Killian Drive.
Todos os expertos dixeron que o ataque o cometeu Rusia.
Pero George Mullen, agachado na súa torre negra,
decidiu que esta é a versión que temos que crer,
o conto que temos que tragar.
Pois non o imos crer.
Porque Mullen mente, como fixo cando era presidente.
Dicindo que o ataque provén de dentro,
ponnos onde el e os seus magnates queren.
Bótalles a culpa aos traballadores, xente coma vostedes e eu.
Culpa un grupo do que ninguén oíu falar.
Queres dicir algo, Carl?
Con respecto, non precisamos ordes de detención.
Non, pero ímolas pedir.
Saia do coche! Saia do coche!
Policía! Orde de rexistro! Ao chan!
DÍA CERO + 13
PODE CAUSAR DESMAIOS, MAREOS,
DIFICULTADES RESPIRATORIAS E VISIÓN BORROSA.
Presidente, desculpe, pero insistiu.
Desculpa a intrusión, George.
Allison, podes cerrar a porta.
Bo show o outro día.
Se lle chamas show á verdade e a transparencia.
A verdade?
En 16 horas, detivemos 41 membros dos Segadores.
Algún dos detidos diranos quen modificou o malware,
quen o controla agora e quen pode reactivalo.
Faremos un horario de 12 horas de traballo e seis de descanso.
Os xefes de departamento reuniranse ás 6:00 é ás 18:00
para preparar os informes do xefe e que non perda tempo.
Valerie.
Roger. Grazas, Carl.
Avisaríante disto. Non temos que falalo...
Avisaron. Falar, non.
- Ben. Ola. - Ola.
A ver se esta vez non fochicas con el.
Xa atoparás o xeito de ser útil.
- Vou falar co xefe. - O Sr. Mullen está reunido.
- Con quen? - Co Sr. Lasch, director da CIA.
Si, sei quen é, home.
Non sempre concordamos, pero non creo que me tomases por parvo.
Atacar Rusia por algo que non fixo
paréceme temerario. A ti non?
Lembras Iraq?
- A pista dos Segadores é sólida. - Iso espero.
A xente teme ter veciños terroristas.
Ti e eu falamos o outro día.
Do que había que facer, que estaba en xogo e por que había que ir por un camiño.
Xa sei, pero a investigación diríxoa eu.
Non a Casa Branca nin a CIA. Diríxoa eu.
De acordo. Faino ao teu xeito.
E Proteus?
Deus, George.
Que ten?
Se é unha ameaza, non funcionará.
- Señores. - Valerie.
- Jeremy. - Alégrome de verte.
Desculpen, pero o presidente ten outro compromiso.
Xa marchaba. Moita sorte, amigo.
Jeremy.
Isto non volverá pasar.
- O último. - Grazas.
E benvida.
Grazas.
Temos que... Debiamos...
Si, farémolo. Logo. Temos moito traballo.
O café, presidente.
Agora non, Allison. Grazas. Roger, podes vir?
- Dáme un minuto. - Claro.
- Grazas. - Adiante.
Que ninguén entre aí sen o meu permiso.
Aínda que teñas que facer saltar a alarma antiincendios.
Recolle esa oficina. É para min.
- É a do Sr. Carlson. - E que?
Onde poño as súas cousas?
Noutro sitio.
Falei con seus pais,
que confirmaron que estaba enterrada.
Foi un erro administrativo do depósito. Unha coincidencia incrible.
Están seguros de que era ela?
Se o din seus pais, será que é certo.
Eles crerán que enterraron a filla,
pero como podemos ter a certeza?
Quere probas?
Si.
Buscareinas.
Roger, chama o Dr. Kronberg
para que me faga as receitas e logo recolle as medicinas.
De acordo.
- Que quería? - Non sei. Por que non lle preguntas?
Ei.
- Coma se é o teu padriño de AA. - NA.
- Todo pasa por min. - Son exdrogadicto, non alcohó...
- Entendes? - O que ti digas, Valerie.
Que che preste a miña puta oficina.
A ninguén lle gusta ver que deteñen americanos,
pero se os Segadores son tan perigosos como di Mullen,
temos que actuar decontado.
Encargóuselle un traballo e estao facendo.
Exerce o liderado con seguridade, pero serei moderadamente optimista.
Os Segadores poden ser só a punta do iceberg.
O extremismo é un cancro e...
...subirán as temperaturas...
- ...para os americanos que... - ...tentando...
A mentira dos Segadores será desenmascarada neste programa.
George Mullen crese un superheroe de cómic,
pero de feito é o vilán e acaba de demostralo.
Axiña lles contaremos a noticia bomba.
Alexandra, concorda coas detencións indiscriminadas?
Que fai o comité para garantir que as detencións son xustificadas?
Chameina e mandei mensaxes.
Ola.
Que tal?
Vou precisar protección.
Falarei co encargado de seguridade.
O que de verdade precisas son respostas ás súas preguntas.
Vasmas dar ti?
É hora de que o Comité de Supervisión supervise algo.
Derruban portas polas rúas.
O pobo americano axiña se cansará diso.
As enquisas din que o país o apoia.
O 68 % di que a investigación é acertada.
Era o 74 % hai 24 horas.
Antes de anunciar Evan Green que ten probas da detención dun neno.
- Cando? - Hai 20 minutos.
Vai entrevistar a nai.
E ti que propós?
Dille a teu pai que dea explicacións.
Que xustifique a investigación dos Segadores ante os americanos
ou que a pare.
Está dando resultados? Non será demasiado unilateral?
- Queres que testifique. - Negarase.
- En redondo. - Pero ti non.
Son congresista, non a nena de papá.
Queiras ou non, es ambas.
Non crin eu sempre en ti?
Cando ninguén vía máis ca o teu apelido
ou os teus seguidores en Instagram,
eu tomeite en serio.
Alguén a ter en conta.
Como dixeches, es congresista.
Nomeada para presidir o comité encargado de garantir
que o organismo de investigación con máis poder da historia do país
faga ben o seu traballo.
Se cumpres e nos dás as respostas que precisamos,
ninguén volverá cuestionar a túa valía.
DÉIXAME EXPLICARCHO. TENTEINO. CHÁMAME.
CONFIDENCIAL
ROGER CARLSON RECIBIU A TRANSFERENCIA
Ola.
Preciso unha cita con meu pai.
Terás que chamar a Valerie.
Ten que dar ela permiso.
Valerie?
Valerie.
Valerie Whitesell?
Si, a mesma.
Tranquila.
Non che importa?
É a mellor xefa de gabinete que tivo teu pai.
Xa, iso é autoengano total.
A teu pai estano sometendo a unha fiscalización extrema.
Deus, aínda o segues xustificando.
Queren que dea un paso en falso. Faríao mellor Roger?
Roger non fodería con el.
Aínda que non o creas, agora non penso en min nin en ti.
Nunca o fixeches. Ese é o problema.
Eu creo...
Está ben defendelo, pero darlle tantas facilidades é distinto.
Teño que colgar. Chámote logo.
Saudamos a nosa convidada especial, Diana Moore, de Clovis, Novo México.
Está aquí porque quere compartir algo co pobo americano, non é?
George Mullen levoume o fillo.
Estabamos durmindo.
E os seus homes tiraron abaixo a porta.
Tranquila, hai tempo.
Só ten 17 anos, puxéronlle unha capucha
e arrincárono da cama,
coma se fose unha moneca de trapo.
Espertamos cos golpes cando derrubaron a porta
e entraron no cuarto do meu Paul.
Nin sequera falaron comigo.
Señores, eu xa os avisei disto.
George Mullen e os seus secuaces violaron as nosas liberdades civís.
Fíxose viral e quéreno botar os canais principais.
Señor, canto antes falemos, mellor.
- É unha actriz pagada. - Tes proba diso?
Paréceme unha nai cabreada.
Buscastes ese neno?
Si. Que eu saiba, non hai ningún detido con ese nome.
Que ti saibas? Carl, iso non é suficiente.
Dime que Evan Green delira.
Estámolo mirando.
Mentres, cumpro a miña parte do trato, como se me pediu.
- E que? - Está ben.
Unha chamada de atención.
Nunca pensei dicilo, hai que crer a Evan Green.
Neste caso, a teoría da conspiración igual non é unha fantasía.
- Hai un ritmo frenético, pero lévao ben. - Ben.
George Mullen é un perturbado.
Non aguantou dúas lexislaturas.
A súa filla oponse a el publicamente e agora asalta fogares americanos
e secuestra nenos coa escusa de protexer o país.
E aquí aparecen cousas máis sórdidas.
Robert Lyndon, que seica ten intereses espurios polos nenos,
como anunciamos en exclusiva onte, vendeu as súas accións antes dos ataques.
E detivérono para interrogalo?
Mentres Mullen baila ao son dos plutócratas,
derrubando portas,
arrebatando nenos de noite,
Vou colgar.
...eu berrarei desde a montaña para abrirlles os ollos.
Conten a verdade.
Se se negan a escoitar, díganllelo máis alto.
Téñote calado, Georgie.
Conten a verdade.
Se se negan a escoitar, díganllelo máis alto.
Que sorpresa!
Ola.
- Parabéns polo nomeamento. - Grazas.
Doce membros no comité. Indicativo.
Non temos que...
- Isto só funciona con supervisión. - Valerie.
Vés falar de Valerie?
Non...
Non, é unha visita oficial.
De acordo.
Adiante.
Preocúpame que apostes todo aos Segadores.
E non está saíndo moi ben.
Estás preocupada ti ou...
Queremos que expliques a porta cerrada
se estas detencións serven para previr outro ataque.
Pódelo facer? Podes xustificar todo isto?
Só pasaron uns días. Estamos a interrogar xente.
E o rapaz detido?
Non hai probas diso.
Ben, vale.
Supoño que xa verías isto.
Todos os incidentes informáticos das últimas 72 horas.
Imitadores e aspirantes, grandes e pequenos.
Hai uns días, todos crían que fora Rusia.
Igual tes razón,
pero, a menos que as detencións mostren máis probas das que nos mostraches,
o comité precisa saber que tes mentalidade aberta
e que estás disposto a cambiar de rumbo se cometes un erro.
Dilles aos teus colegas que estou áxil coma sempre,
pero que non vou testificar.
Sabes cantas regulacións estou pasando por alto?
O cargo máis alto do país sacudiu a vara máxica.
Entón...
Está ben?
Colla unha mostra para comprobar o ADN.
Xa oíron.
Víchela?
Si, hai un momento.
Parécese a ela?
Creo que si, pero faremos a proba de ADN.
Grazas, Roger.
De nada.
O teléfono, por favor.
Grazas.
Onde estiveches? Quixo falar contigo.
E a ti mandouche erguer cadáveres.
Por non falar desa actuación na TV.
Amolárono, eh?
Quen o amolou?
Ve cousas?
Oe cousas?
Non sei de que falas, pero...
se cres que está en problemas, tes que axudalo.
Non o podo volver ver. É demasiado perigoso para ambos.
Tes que dicirlle
que non pode gañar esta batalla.
Ten que abandonar agora,
volver á casa de campo ou máis lonxe, se é posible.
Mira, se tes algo útil,
eu comunícollo,
pero el non vai fuxir e agacharse.
E eu non serei quen lle diga que faga iso.
George Mullen
ten que desaparecer.
Como vou facer eu.
Certo, o rapaz de 17 anos, Paul Moore.
Buscamos o seu irmán maior.
Ningún deles é un santo, pero o equipo entrou no cuarto equivocado.
- Ímolo ceibar. - Escribo unha declaración.
- Ben, cando? - Axiña.
- Vai falar a presidenta. - Aí está.
Sábese algo de Proteus?
Nos últimos días sufrimos un trauma extremadamente doloroso.
Asegúrolles que os mellores expertos dos que dispón o goberno
traballan todas as horas do día
para que non nos volvan atacar.
Pero, no noso degoxo de respostas,
non esquezamos que nos estamos recuperando,
é un momento de unión.
Con este espírito, vou introducir varias...
- Non é resposta. - É. Non hai voto de confianza.
- Dubida, si. - Podes deixarnos sós? Grazas.
Estamos en apuros. Temos 48 detidos.
Deles, 45 están na fase final do interrogatorio.
Parecen ser guerreiros de chat.
Desilusionados, desempregados, algúns veteranos radicalizados.
A o que máis tempo dedican é ao nome do grupo.
Os Segadores?
pola fábrica de segadoras McCormick, onde houbo revoltas obreiras,
pero non hai líder nin estrutura formal.
A conexión máis próxima á transferencia é un tal Eric Hayes,
que vive en Belcourt, Dakota do Norte.
A transferencia aos hackers fíxoa un banco de Bismark.
Ségueno interrogando, pero non sacamos nada.
Entre o erro do rapaz e a falta de avances,
haberá que explorar outras liñas de investigación.
- Podo ver a Hayes? - Si.
Non te fagas o listo, Eric, vale?
Estás en apuros. A merda que escribiches...
A liberdade é o dereito a dicir o que algúns non queren oír.
Quen dixo iso non leu a Lei de Sedición.
Falo de décadas no caldeiro. Estás fodido se non colaboras.
Vai á merda. Quero un avogado.
Si, virá.
Mentres, temos que aclarar unhas cousas...
- Estes son os interrogadores? - ...se non cola...
Prestados pola CIA. Non teñen tempo de crear confianza.
E, por orde súa,
díxoselles que non usasen técnicas optimizadas para acelerar o proceso.
Ti fuches a Yale.
Non tes nin idea de torturas.
- U-la súa ficha? - Aquí.
Dilles que vou baixar.
Si, señor.
Señor Hayes.
George Mullen.
Si, sei quen é.
Está ben.
Déixanos sós. Está ben.
Adam Prentice.
O teu avogado. Chamámolo.
Só vin para falar.
Mentres esperamos, de veterano a veterano.
Eu estaba nos servizos secretos. Dúas veces en Vietnam.
Ti estiveches... Creo que estiveches...
Tres veces en Afganistán, dúas en Iraq.
Como foi a volta?
Non falas?
Entón, vouche falar de min.
Non foi fantástico.
Quería que me tragase a terra.
Era tan duro que me encerraba no cuarto
e quedaba alí sentado, agarrando a arma.
Non entendía o que pasaba.
Buscaríanlle un bo psiquiatra.
Si, e recomendoume probar a pesca.
Si. O meu dixo que me metese nun grupo.
Unha igrexa, un equipo de sóftbol ou algo así.
Iso parece boa idea.
Nunca se me deron ben as estratexias de adaptación.
Eu afronto os problemas directamente.
Como lía, fun a unha facultade de humanidades.
- En Muhlenberg. - Descubrín a historia e a escrita.
Lin o que escribiches, gustoume.
E tiñas un...
Un intérprete de Herat.
Isar Obaiddullah.
Eu tamén tiña un en Vietnam.
Chamábase Nguyen. Nunca coñecín ninguén máis leal.
Salvoume o cu moitas veces.
Quería que eu o trouxese para os EUA.
Niso ti e eu somos diferentes, porque, cando rematei,
deille a man a Nguyen, subín ao helicóptero, marchei e non o vin máis.
- Si, manda carallo. - Si.
Así é a guerra.
O teu amigo Isar vive nas aforas de Minneapolis.
Xogades ao billar o primeiro martes de cada mes.
Igual es mellor persoa ca min.
Igual si.
3402 persoas
morreron
o Día Cero.
3402 persoas mortas,
xa confirmadas, só nun minuto.
Cando chegue o día do xuízo final, non sei quen dos dous o terá mellor.
Xa llo dixen.
Eu non tiven nada que ver niso.
Como dixo vostede... a guerra é así.
Si, por iso estou aquí.
Non perderei tempo explicando
como podo sacarche información. Vou ao gran.
Ao teu amigo Isar,
colleuno Inmigración.
Será deportado en dous días.
A teu pai, o seguro deixou de pagarlle a diálise.
Durará, canto? Cinco, seis semanas antes de morrer?
E logo tes un fillo, Charlie.
Vai facer sete anos.
Eu tiña un fillo.
Sabíalo?
Morreu hai uns 12 anos.
Basta. Corta as cámaras.
É curioso como funciona a memoria.
- E máis de vello. - Corta.
Aparecen unhas cousas e desaparecen outras.
Corta as cámaras!
- Corto a emisión? - Si, agora mesmo.
- Deus. - Grazas.
Perder un fillo nunca se esquece.
A dor, a desesperación, nunca amainan.
Nunca.
A túa ex volve consumir.
Mandeina deter.
E o teu fillo téñeno os servizos sociais.
Irá a acollida familiar.
Pero, se o pensas ben,
Isar, teu pai e o teu fillo son tres persoas.
Iso non é nada
comparado cos milleiros e milleiros de vidas inocentes
que se perderon por algo no que ti participaches.
Creo que é un troco xusto.
Douche dez minutos.
Quero saber como se modificou o malware e quen o controla.
Dez minutos.
Alá ti.
Parade as detencións!
Son Roger.
Vale.
Vale. O ADN é irrefutable.
Grazas.
Sube.
- Que? - Sube.
- Benvido, Sr. Carlson. - Grazas.
Por aquí, señor.
O Sr. Lyndon vai vir agora.
Que pasa con Roger Carlson?
Levo unha semana tentando falar contigo.
Como sabe sempre por onde van os tiros?
Mira, Bob, eu...
Fixen o que puiden.
Pódolle mostrar a porta e empuxalo cara a ela.
Pero é el o que ten que cruzala.
Non foi Moscova.
Por se non me expliquei ben a última vez que falamos,
non cometerei traizón para ti faceres un pastón.
Un pastón?
Todos din que son un agarrado
e que me gusta isto.
Bourar nos rusos estaría ben,
pero cebarse cos nosos, non sei.
Isto esquecerase, dígocho eu.
Por favor. Noto cando algo non dá máis de si.
Eu voume.
A un sitio con palmeiras para pasar desapercibido.
Entón, acabouse?
Para ti non, cabrón. Ti vasme compensar.
O lambecús de Evan Green di cousas noxentas de min.
Evan Green? Ninguén cre o que di.
Sacou as miñas casas na TV, hostia.
Cando Green fala, hai tolos que lle fan caso.
Non me sinto seguro.
Mira.
Tróuxenche un agasallo para o teu xefe.
Green púxonos en perigo a min e aos meus.
Tenme baixo a lupa. Igual ti podías devolver o favor.
- Que hostia é isto? - Parabéns.
Atopaches o cadáver ese.
Como?
Es trapalleiro. Foi fácil descubrir que facías.
El sospeitaba desa muller. Eu quería que fose por Green.
Pensei que iso funcionaría.
Ei! Queres que explique que pasa se Green non para?
As capturas de pantalla que mandei son só un petisco.
O seguinte será unha farta
coa publicación das leis que incumpriches
ao servizo dos teus clientes rastreiros.
Veña, Bob. Non lle podo facer iso.
A el non.
Podes tal e valo facer.
A túa lealdade conmove, pero non significará nada
cando descubra o tipo de persoa que es.
Por non falar do que lle contarei á túa moza.
Non esquezas o que lle fixeches.
Douche unha oportunidade
de salvar o único que che importou algo.
Non a estragues.
Coñecémonos nun acto,
pero logo comunicámonos por Discord.
El é moi activo nas redes.
Recuperar a economía,
redistribuír a riqueza, tirar todo abaixo.
Sabía que a NSA tiña o programa e podíao conseguir.
Hayes di que entrou nos Segadores no último ano.
Non sabe o nome real, pero anda por Leon
e ten seguidores no grupo.
Hayes di que o Día Cero foi idea de Leon e el puxo os cartos.
Unha empresa das Caimán depositou un millón de dólares
e enviáronllos ao colectivo hacker axiña.
Os hackers déronlle o malware a Hayes
e logo el deullo ao Leon este.
Leon dixo que o malware se entregase en pen drive nunha granxa
preto de Pocatello, Idaho.
Os de operacións especiais estarán alí nunha hora.
Estás en apuros. A merda que escribiches...
A liberdade é o dereito a dicir o que algúns non queren oír.
Quen dixo iso non leu...
Ven. Quéroche ensinar algo.
Isto soábame.
Di o mesmo ca Evan Green.
O mesmo.
Si. A todos estes cabróns encántalles.
Avísame cando os nosos homes estean en Idaho.
Si, señor.
POCATELLO, IDAHO
DÍA CERO + 18
Ola.
Que foi?
O Dr. Kronberg contestou.
Mandoulle un correo.
- As receitas xa están. - Cando? Agora?
Si, están no correo.
- Pode saír un momento? - Claro.
Grazas.
Señor, vin traerlle isto.
Outro regalo de orixe misteriosa?
Dinme que este que está con Green está detido.
Si, Eric Hayes.
Ese é Eric Hayes.
É el.
Hai máis. Isto é no verán do 2020.
As imaxes seica as tiraron de Internet,
pero a nosa xente examinounas e confirmou
que son auténticas, non están manipuladas.
Entón ela participou nisto.
Aínda non estou totalmente seguro,
pero parece que si.
Ata que isto non estea rematado, o de Anna Sindler queda entre nós.
Por suposto.
Búscame todas as veces que Hayes coincidiu con Green
nos últimos dez anos, en canto poidas.
- Si, señor. - Moi ben, Roger.
Grazas, señor. Algo máis?
É todo.
...dixo hai unhas horas que Paul Moore, un adolescente,
finalmente foi liberado da cela da Gestapo,
confirmando o que xa sabiamos.
George Mullen non é só un aprendiz de tirano,
senón que é inepto.
É un idiota.
Hoxe, por causa de George Mullen, non poderemos durmir tranquilos.
Todos tememos que batan á porta de noite,
o ariete batendo na porta.
Non todos, Evan.
Ti igual si.
Igual tes algo que ocultar.
Creo que tes algo que ocultar, George.
Xa oíches.
Sei que andas dando bandazos, perdido na néboa,
cegado polo teu odio aos americanos de a pé,
o odio á xente coma min.
Amigos, hoxe van vir por nós. Vostedes poden ser os seguintes.
Igual son eu. Podo ser eu perfectamente.
Ti sigue así, que xa veremos.
Rétote, Georgie.
Ven por min.
O último de Idaho.
Evacuaron a granxa, hai un alboio cheo de servidores.
Tentaron queimalos, pero algúns están intactos.
Mandamos alá os informáticos dispoñibles.
- Pode ser unha mina de ouro. - Xa.
Debía chamar a presidenta para anuncialo.
Teño o que pediu, señor.
Que pediu?
Eric Hayes e Evan Green coincidiron na mesma cidade á mesma hora
dezasete veces nos últimos sete anos.
Por que non me informaron diso?
Iso quere dicir algo.
Ou non.
Eric Hayes é fan de Evan Green. Vai aos seus eventos e sinaturas.
Seguro que ten explicación.
Igual si, pero por iso é a tapadeira perfecta.
Non nos distraiamos. O da granxa é unha gran descuberta.
Sen dúbida. Pero imos por algo aínda máis importante.
Detede a Evan Green.
Agora.
Non queremos só a infantaría.
Queremos a cabeza da serpe.
Non podemos deter unha estrela da TV.
Podemos tal.
- De onde sacaches isto? - Son auténticas.
Guste ou non, Evan Green está implicado.
Co debido respecto, aquí só hai indicios circunstanciais, como moito.
Si. Non nos darán orde de detención.
Como ti dixeches, non a precisamos.
Evan Green é un obxectivo desta investigación.
Detédeo.
Si, señor.
Presidente, isto é un erro.
- Evan Green é un fanfarrón e un imbécil. - Grazas.
Pero non lle podemos derrubar a porta.
Valerie.
É todo. Grazas.
Seguridade desactivada.
A MÚSICA ESTÁ CERCA. NON NA OFICINA.
SOBE O VOLUME DA MÚSICA! QUEN A CONTROLA?
A ANÁLISE MENTE ANNA SINDLER ESTABA ALÍ
QUEN MATOU A BAMBI?
- Moi bo traballo hoxe. - Grazas, señor.
Preciso unha liña segura.
Preciso que veñas xa. Temos que falar.
Claro, podemos falar.
Pero tes que vir ti onda min.
Ola.
Viches o Times?
Un momento.
Hostia!
SOSPEITOSO "SEGADOR" DETIDO VINCULADO A EVAN GREEN
Merda!
Seica o arrestou teu pai.
Non, di aquí que xa estaba detido.
Non, a Hayes non. A Green.
Que?
Sacárono a rastro fronte aos fillos.
- Que loucura! - Pois si.
A xente fará moitas preguntas.
- Venme ver mañá cedo. - Vale.
Evan Green, hostia!
- Non preguntes. - Por que volveu Valerie?
Eu teño unha teoría.
- Bebiches. - E que? Ti dás pena.
Que máis ten?
- Reiniciastes vós Proteus? - Non. Desmantelámolo hai anos.
Cando o teu xefe nos mandou.
Por que o mencionou?
Pensei que mo dirías ti a min.
Non, non sei por que.
Nós desmantelámolo,
pero puidérono reiniciar outros.
Quen é o idiota agora?
Subtítulos: Manuel Puga Moruxa